Document ID: /roh_data/filtered/fineweb-2-filterrobots_roh.jsonl.gz/35837

Il HCD ha incassà ina terrada suenter l'autra. La quarta en seria venderdi saira a chasa cunter ils SCL Tigers cun 1:3. Uss, cun la victoria encunter Ajoie, han ils da Tavau dumagnà dad interrumper questa seria. Cun gist 5:3 han els battì il club da la Svizra franzosa. Dentant èn ils da Tavau er cleramain stads ils favurits encunter il club a la cua da la tabella. Tavau è uss puspè sa cumbattì sin plazza 6 da la tabella.
Tabella hockey liga naziunala
Link tar Federaziun da hockey
L'emprim terz dal gieu èsi stà pulit gulivà. Bain ha Tavau sajettà ils emprims dus gols, ma Ajoie n'ha betg spetgà memia ditg per gulivar sin 2:2.
En il segund terz è lura Ajoie schizunt ì en avantatg cun il 3:2. Ma la reacziun è suandada cun Nordström e Nygren che han egualisà e lura fatg il 3.4.
En l'ultim terz n'han ils da Tavau lura betg pli laschà prender la victoria ed han fatg anc il 5avel gol.